cyanic-selkie/wikianc huggingface dataset:
Østfinmarken fogderi
Østfinnmarken fogderi eller Tanens fogderie var et fogderi i Vardøhus amt frem til 1680, da det ble slått sammen med Vestfinnmarken fogderi til Finnmarken fogderi. Vardøhus amt endret navn til Finnmarkens amt i 1787. I 1816 ble Finnmarkens fogderi igjen delt i Østfinnmarken og Vestfinnmarken fogderier. Grensen mellom disse gikk ved Sværholthalvøya. Etter delingen fikk fogderiene i Finnmark den særegenhet at de også inkluderte sorenskriverembetet, som i landets øvrige deler var egne embeter.
Daniel Birgmark
Björn Daniel Birgmark, født 5. mars 1973 i Grundsund, er en svensk seiler, som konkurrerer i klassen Finn-jolle. Birgmark deltok i Sommer-OL i 2008, hvor han endte på en 4.-plass.
Fu Tinggui
Fu Tinggui (kinesisk: 符廷贵; født august 1944 i fylket Panshan i provinsen Liaoning i Kina) er en general i Folkets frigjøringshær i Folkerepublikken Kina.
Fu ble med i hæren i desember 1963 og i Det kinesiske kommunistiske parti i april 1966, gikk på militære høyskoler og steg høyt i gradene.
Østfinmarken fogderi
Østfinnmarken fogderi tilsvarte i hovedtrekk det nåværende distriktet Øst-Finnmark. I 1853 ble Østfinnmarken fogderi delt opp i Tanen fogderi og Varanger fogderi. Karasjok ble utskilt fra Kistrand herred og overført fra Vestfinnmarken fogderi til Tanen fogderi. Fra Varanger ble til sist også Vardø fogderi utskilt i 1868.
Fra 1917 benevnt Tana fogderi.
Herreder mot slutten av 1800-tallet
Tanen fogderi: Varanger fogderi: Vardø fogderi:
Augustin Rösch
Augustin Rösch (født 11. mai 1893 i Schwandorf i Bayern, død 7. november 1961 i München) var en tysk katolsk prest, tilhørende Jesuittordenen, og opposisjonell til det nasjonalsosialistiske styret i Tyskland. Han ble torturert og sendt til konsentrasjonsleir etter det mislykkede 20. juli-attentatet.
Han tilhørte den såkalte Kreisau-kretsen («Kreisauer Kreis») som ble startet av Helmuth James von Moltke som arbeidet mot nasjonalsosialistenes styre. Etter annen verdenskrig ble han direktør for det bayerske Caritas.
Bakgrunn
Rösch gikk i årene 1899 til 1903 på folkeskole i Schwandorf, og deretter fram til 1908 på Königliche Humanistische Gymnasium i Rosenheim.
Han gikk inn i Jesuittordenen da han fylte 18 år, men ble under første verdenskrig skrevet ut til tjeneste i hæren og deltok blant annet i slaget om Verdun.
Motstandsarbeid mot Hitler
I 1935 ble han utnevnt til provinsial for den såkalte Oberdeutschen Provinz for jesuittene, en posisjon han satt i helt fram til det tyske sammenbruddet i 1945.
Som provinsial var han både en sterk kritiker av det nasjonalsosialistiske styret og arbeidet for arresterte ordensbrødre.
På grunn av nazistenes antikonfesjonelle animus havnet Rösch stadig vekk i konflikter. Han forsøkte uten fremgang å forhildre at nazistene stengte katolske institusjoner og ordenshus,som for eksempel Kolleg St. Blasien. Han engasjerte seg regelmessig for forfulgte ordensmedbrødre og særlig fot prester som var sendt til konsentrasjonsleiren Dachau, og krevde respekt for kirkelige rettigheter.
I 1941 ble han kjent med Helmuth James Graf von Moltke og kam dermed i kontakt med Kreisauer Kreis. Han utså to jesuitter til å samarbeide med kretsen; han utnevnte Alfred Delp som sin representant i motstandarbeidet, og dessuten Lothar König til meget av det samme. Innen Kreisau-kretsen var særlig Delp kontaktpunktet mellom provinsialen og det katolske motstandsarbeidet, og engasjerte seg i gruppens arbeid med konfesjonelle og kulturelle spørsmål, med tanke på en fremtidig omorganisering av Tyskland etter nazismens fall.
Etter at 20. juli-attentatet viste seg mislykket, gikk Rösch i dekning på en bondegård. Han ble imidlertid etter hvert funnet, arrestert og torturert før han ble sendt til Dachau konsentrasjonsleir. Han ble befridd den 25. april 1945 av den røde armé som da kjempet seg inn i Berlin.
Etter krigen
Etter krigen var han leder for Caritas i Bayern. Han ledet organisasjonen fram til sin død i 1961.
Baguley
Baguley er et sted i Wythenshawe og en valgkrets i Manchester i Storbritannia. Etter andre verdenskrig ble det bygget flere høyblokker med kommunale boliger i Baguley og stedet utviklet seg til en drabantby.
Philip Barker
Philip Barker eller Phillip Barker er navnet til flere personer:
Baguley
Stedet ble oppført i Domesday Book som Bagelei.
Margrete Soug Kåset
Hun ble utdannet ved Stockholms universitet og Distriktshøyskolen i Volda.
Liten kongledvergmåler
Liten kongledvergmåler (Eupithecia analoga) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet spredt over hele Norge.
Utseende
En liten (vingespenn 17 – 21 mm), slank, gråbrun måler. Den er svært lik på stor kongledvergmåler (Eupithecia abietaria), men er litt mindre og vingenes mørke tegninger er mørkbrune, ikke svarte, særleg er dette tydelig med forvingens mørke flekk. Forvingen har et ganske bredt, brunt, halvsirkelformet tverrbånd ved roten. Litt innenfor midten av vingen har den en oval, sjokoladebrun flekk. Forvingens tverrbånd i midten er mindre markert enn hos stor kongledvergmåler. Forvingens ytterkant er brun med en hvit siksak-tverrstripe. Larven er rosaaktig grå, med spredte, små, svarte flekker.
Levevis
Arten finnes i barskog. Larvene lever på gran og furu, i alle fall av og til i galler danner av bartrelus (Adelgidae).
Utbredelse
Arten er bare kjent fra Europa. I Norge er den funnet spredt over hele landet nord til Finnmark, men det er få funn på Vestlandet.
Esjtemoa
Esjtemoa var en by i fjellene i Juda, som ble tildelt prestene. (Jos 15:50) Den blir identifisert med As-Samu, en landsby litt øst for Soko og ca. 14 km sør for Hebron, der det er gamle rester av byen. Den var en av de stedene som ble besøkt av David da han som ung måtte flykte. (1 Sa 30: 26-28)
Nick Shore
Nick Shore (født 26. september 1992) er en amerikansk ishockeyspiller.
Han representerte USA under Vinter-OL 2022 i Beijing, hvor han ble utslått i kvartfinalen med det amerikanske landslaget.
Flavonoid
Flavonoider er en gruppe fenolforbindelser som forekommer i planter. Det finnes over 8000 ulike flavonoider. I planter virker de blant annet som fargestoffer og til å lokke til seg insekter. De kan også beskytte plantene mot ultrafiolett stråling. En gruppe flavonoider kalt antocyaniner er med på å gi rødvin og blåbær den dype rød-blå fargen. Det er også mye flavonoider i sjokolade og te.
Funksjon i plantene
I planter bidrar flavonoider til å øke overlevelsen og til reproduksjon. Det skyldes i stor grad flavonoidenes rolle som fargestoffer i plantene. Flavonoler og chalconer kan være gule, mens antocyaniner er rød, lilla eller blå, avhengig av surhetsgrad (pH) og kjemisk struktur. Fargestoffene i blomster og frukt tiltrekker seg dyr som sprer pollen eller frø fra plantene. Noen flavonoider med liten eller ingen synlig farge for mennesker kan ses av bier og andre insekter som er viktige pollinatorer.
Videre beskytter flavonoidene mot ultrafiolett stråling og de kan virke som kjemiske signalstoffer i plantene. De kan også produseres som respons på infeksjoner forårsaket av sopp, bakterier eller virus.
Flavonoider og helseeffekter
Inntak av flavonoidrik mat og drikke er forbundet med positive helseeffekter, men det er usikkerhet knyttet til hvilke mekanismer som er involvert. De fleste flavonoider har lav biotilgjengelighet, det vil si at de i liten grad tas opp (absorberes) fra tarmen. Flavonoider som absorberes vil omdannes i tarmveggen og leveren til glukuronider, sulfater og metylderivater. Flavonoider som ikke absorberes i tynntarmen brytes ned av bakterier i tykktarmen til fenoliske syrer og andre aromatiske forbindelser.
Inntak av flavonoider kan redusere blodtrykk og virke betennelsesdempende. Det er omdiskutert om isoflavonoider kan lindre plager i forbindelse med overgangsalderen. Flere studier har undersøkt flavonoiders mulighet til å motvirke kreft og nevrodegenerative sykdommer (som demens), men det finnes ikke tilstrekkelig bevis for disse effektene.
Mange flavonoider er gode antioksidanter, men den fysiologiske betydning av dette er foreløpig uklar. Antioksidanter virker ved å hemme oksidasjon. Mange flavonoider har fenoliske hydroksylgrupper som kan reagere med frie radikaler og dermed hindre oksidasjonsreaksjoner. I tillegg til å nøytralisere frie radikaler kan flavonoider binde seg til metall-ioner som jern eller kobber som er viktige i dannelsen av nye radikaler. Det er også vist at noen flavonoider kan hemme en type enzymer kalt oksidaser (lipoksygenase, cyclooksygenase, myeloperoksidase, NADPH oksidase, og xanthine oksidase). Disse oksidasene er også sentrale i å lage frie radikaler eller andre reaktive oksygenforbindelser.
Historie
Flavonoider som fargestoffer er antatt første gang rapportert i Robert Boyle’s Experiments and Considerations Touching Colors i 1664. De første flavonoidene ble isolert på 1800-tallet, blant disse var flavonoidglykosidene hesperidin fra appelsinskall og rutin fra vinrute (Ruta graveolens).
De første biologiske effektene av flavonoider ble rapportert på 1930-tallet. Da oppdaget nobelprisvinneren Albert Szent-Györgyi og forskningsgruppen hans at flavonoider kunne motvirke blødning fra de minste blodårene i kroppen (kapillarene) ved å forsterke kapillaråreveggen. Flavonoidene ble først ansett som en gruppe vitaminer og fikk betegnelsen vitamin P, men på 1950-tallet gikk man bort fra dette navnet. Antioksidanteffekt av flavonoider ble rapportert i 1947. I 1957 ble det påvist at de kan virke blodfortynnende ved hindre blodplater i å klumpe seg sammen (blodplateaggregering).
På 1950-tallet ble det også klart at isoflavonoider har en østrogenlignende virkning. Forskning på 1950- og 1960-tallet medførte store framskritt innen isolering og kjemisk karakterisering av flavonoidene ettersom nye kromatografiske og spektroskopiske metoder ble tatt i bruk. I nyere tid er det gjort mye forskning på flavonoidenes biologiske aktiviteter, blant annet for å forstå helseeffekter av frukt og grønnsaker.
Undergrupper av flavonoider og kjemisk oppbygning
Flavonoider er fenoliske forbindelser og defineres også som polyfenoler. Det finnes over 8000 ulike flavonoider og de representerer den største gruppen av fenoliske forbindelser. Det store mangfoldet skyldes at ulike kjemiske grupper kan bindes til grunnstrukturen av 15 karbonatomer – vanligvis med hydroksylgrupper bundet til seg; disse kjemiske gruppene kan være metylgrupper, karbohydrater, fenoliske syrer eller terpener.
Flavonoider kan deles inn i undergrupper basert på ulikheter i grunnstrukturen. De vanligste er flavoner, flavonoler, antocyanidiner, flavanoner, flavanoler og isoflavonoider. Proanthocyanidiner, også kjent som ikke-hydrolyserbare tanniner, er flavonoider oppbygd av to eller flere flavanolenheter. Det finnes andre, mindre vanlige, flavonoider som chalconer, dihydrochalconer og auroner.
Biosyntesen av alle flavonoider starter med byggesteinene malonyl-CoA og aminosyren fenylalanin. Ved hjelp av enzymet chalconsyntase kobles disse to sammen til et chalcon, og videre ved hjelp av enzymet chalconisomerase dannes flavanoner. Fra flavanonene kan biosyntesen skje på ulike måter avhengig av hvilke enzymer som er tilgjengelig i planten. Tilstedeværelse av flavonsyntase gir opphav til flavoner, flavonolsyntase gir flavonoler, mens andre enzymer danner anthocyanidiner eller flavanoler.
Denne nøye regulerte prosessen legger grunnlaget for de karakteristiske flavonoidstrukturene hvor vi finner oksygenatomer bundet til utvalgte karbonatomer på grunnstrukturen. Enzymer kan videre feste metylgrupper (CH3) eller sukkermolekyler til disse oksygenatomene.
Aaron Ness
Aaron Ness (født 18. mai 1990) er en amerikansk ishockeyspiller.
Han representerte USA under Vinter-OL 2022 i Beijing, hvor han ble utslått i kvartfinalen med det amerikanske landslaget.
Ben Meyers
Ben Meyers (født 15. november 1998) er en amerikansk ishockeyspiller.
Han representerte USA under Vinter-OL 2022 i Beijing, hvor han ble utslått i kvartfinalen med det amerikanske landslaget.
Coelocorynus alatus
Coelocorynus alatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.
Levevis
Disse artene lever i fjellområder. Larvene utvikler seg inne i døde, mosekledte trestammer, både stående og liggende.
Utbredelse
Arten er kjent fra Den demokratiske republikken Kongo.
Idrettsklubben Start i 2015
Kvalifisering
Utdypende artikkel: Kvalifisering til Tippeligaen 2016
Cupkamper
Utdypende artikkel: Norgesmesterskapet 2015
Målscorere
Utdypende artikkel: Målscorerliste for Tippeligaen 2015
Erik Frisch
Erik Frisch (født 23. august 1944) er en norsk forfatter.
Forfatterkarriere
Erik Frisch debuterte som skjønnlitterær forfatter i 1978 på Cappelen forlag.
Foruten å ha skrevet roman og noveller har Frisch også vært innom dramaet som litterær form, noe som fremgår av bibliografien under. Enakteren Visitten ble oppført på Det Åpne Teater i Oslo (1993). For øvrig har han bidratt med dikt og epistler i det italienske kulturtidsskriftet Inchiostri (1999-2004), og med poesi i det amerikanske litterære tidsskriftet Literary Matters (2014-2016). Forfatteren var æresgjest under poesifestivalen Angeli Nel Cielo De Cilento i Ceraso, Italia i 2007.
I 2008 begynte han å publisere litterære tekster på sin egen blogg.
Liv
Han var samboer med billedkunstneren Eva Lange frem til hun døde 12. mai 2017. Lange og Frisch kjøpte i 1989 forfatterekteparet Annemarta og Johan Borgens kunstnerhjem Knatten på Hvaler, og holdt kunstutstillinger der ved siden av å bruke eiendommen som bolig og atelier.
Jutta Graae
Jutta Regitse Pilegaard Graae (1906–1997) var en danske motstandskvinne som opererte under navnet Storfyrstinden under besettelsen i Danmark.
Jutta Graae ble født i Hillerød på Sjælland i en velhavende fabrikantfamilie og ferdedes derfor i samfunnets øverste lag. Hennes foreldre var direktør Julius Constantin Pilegaard Graae (1876-1914) og Sigrid Christiane Sibbern Køhler (1878-1966). Bakgrunnen og hennes sosiale kompetanser, brukte hun til å bringe de riktige folk sammen, hvilket var avgjørende i frihetskampens vorden. I september 1943 var Graae så infiltrert i illegalt motstandsarbeid at hun sammen med offiserer fra den danske etterretningstjeneste, måtte reise til Stockholm. Året etter fortsatte arbeidet fra London. For sin innsats ble Graae i 1947 opptatt som medlem i Order of the British Empire, og mottok kong Christian Xs Erindringsmedalje for Deltagelse i Krigen 1940-45 samt Ebbe Munck-Prisen i 1991.
I 1960 giftet hun seg med den danske godseier og tidligere motstandsmann Flemming Juncker.
GlaxoSmithKline Pharmaceuticals Ltd
GlaxoSmithKline Pharmaceuticals Ltd (BSE : 500660 NSE : GSKCONS ) er en indisk datterselskap av GlaxoSmithKline plc, et av verdens ledende forskningsbaserte farmasøytiske og helsebaserte selskaper. Det er et av de eldste selskaper i sitt slag i India. Dets produktportefølje omfatter reseptbelagte medisiner og vaksiner. Selskapets reseptbelagte legemidler spenner over terapeutiske områder som for eksempel anti-infeksjoner, dermatologi, gynekologi, diabetes, kreft, hjerte-og karsykdommer og luftveissykdommer. Det tilbyr også en rekke vaksiner for forebygging av hepatitt A, hepatitt B, sykdom forårsaket av Influensa, vannkopper, difteri, kikhoste, stivkrampe, rotavirus, livmorhalskreft og andre.
Historie
Det ble stiftet den 13. november 1924 i India under navnet H. J. Foster & Co. Ltd. som et agentur for distribusjon av babymat under navnet Glaxo, Joseph Nathan & Co. I 1950 endret det navn til Glaxo Laboratories (I) Ltd. og senere til GlaxoSmithKline Pharmaceuticals Ltd-
Den norske sjømannskirken (Miami)
Den norske sjømannskirken i Miami (H.K.H. Kronprinsesse Mette-Marits kirke, Scandinavian Church & Center) er en norsk sjømannskirke som ligger i Davie, ca. 45 minutters kjøring nord for downtown Miami og ca. 20 minutter vest for Fort Lauderdale i delstaten Florida i USA.
Området har blitt et stadig viktigere trafikknutepunkt for nordmenn på gjennomreise (cruiseskip og annen skipstrafikk og via lufthavnene i området), i tillegg til de fastboende nordmenn og skandinaver.
Kirken ble etablert i 1981 og holdt de første åra til i en trailervogn på havna i Miami. I 2011 ble det bygget egen kirke, lokalisert til Davie. Kirken ble innviet i november 2011 av kronprinsesse Mette-Marit.
Andy Miele
Andy Miele (født 15. april 1988) er en amerikansk ishockeyspiller.
Fredrik Maseng
Johan Fredrik Olsen Maseng (født 14. januar 1864 i Askim, død 8. desember 1951) var en norsk gårdbruker og politiker for Venstre.
Han var stortingsrepresentant fra Smålenenes amt fra 1916 til 1921 og videre fra Østfold fylke til 1924. Han var også vararepresentant noen perioder før dette og møtte en kort periode i 1909. Han var medlem av justiskomiteen de første åra, seinere av militærkomiteen.
Han var redaktør av avisa Øvre Smaalenene en periode etter stiftelsen.
Det transilvanske platå
Det transilvanske platå (rumensk: Podişul Transilvaniei; ungarsk: Erdélyi-medence) er et platå i det sentrale Romania.
Platået ligger innenfor og har fått navn fra den historiske regionen Transilvania, og er nesten helt omsluttet av de karpatiske fjellgruppene Øst-Karpatene, Sør-Karpatene og Apusenifjellene. Området inkluderer Den transilvanske slette.
Området blir feilaktig kalt et platå, men det ikke finnes omfattende sletter; i stedet består det av et nettverk av daler av ulik størrelse, kløfter og canyons, forent av mange lave fjellkjeder som når opp til høyder på 150–250 meter over dalene.
Plåtået har innlandsklima. Temperaturen varierer en god del i løpet av et år, med varme somre og svært kalde vintre. Store skoger dekker deler av platået og fjellene. Gjennomsnittlig høyde over havet er 300–500 meter.
Den transilvanske sletten er kupert med lave åser (400-600 moh.), men på grunn av at området er nesten helt oppdyrket kalles det en slette.
Det transilvanske bekken
Det transilvanske bekkenet (rumensk: Depresiunea colinară a Transilvaniei) omfatter Det transilvanske platået og randområdene mot de karpatiske fjellene, som har en annen karakter enn platået. Dette området betraktes som et stort bekken innenfor Karpaterbuen.
Walterianella
Walterianella er en slekt av biller som tilhører familiegruppen bladbiller (Chrysomelidae).
Utseende
Små til middelsstore, ovale, blanke, gjerne brokete fargede jordlopper. de er ofte tegnet i gult og svart.
Levevis
Både larvene og de voksne (imago) billene lever av å spise blad på næringsplanten, som kan være fra familien Bignoniaceae eller Rubiaceae.
Utbredelse
Slekten er utbredt i den neotropiske økosonen, særlig i Brasil.
Mathea
Mathea er et kvinnenavn dannet av mannsnavnet Mathias som har opprinnelse i hebraiske mattathia, «Guds gave».
Johannes Eines
Johannes Halvor Magne Eines (født 1948) er en norsk lyriker. Han kommer fra Vestvågøy i Lofoten og bor i Oslo. Han har arbeidet som sykepleier. I 2014 kom hans første diktsamling, Sakte kjem eg der. Han er representert i flere antologier. Eines har utdanning fra Nydalen kunstskole og illustrerer dikt selv.
Matthew Knies
Matthew Knies (født 17. oktober 2002) er en amerikansk ishockeyspiller.
Han representerte USA under Vinter-OL 2022 i Beijing, hvor han ble utslått i kvartfinalen med det amerikanske landslaget.
Rishi Sunak
Rishi Sunak (født 12. mai 1980 i Southampton i England) er en britisk politiker som siden 25. oktober 2022 er Storbritannias statsminister. Han er medlem av Det konservative parti og har vært parlamentsmedlem (MP) for valgkretsen Richmond (Yorks) siden 2015.
Han var finansminister fra 2020 til 2022 etter først å ha vært visefinansminister fra 2019 til 2020. Sunak ble valgt til ny partileder for Det konservative parti 24. oktober 2022 etter at Liz Truss trakk seg uken før. Dagen etter dannet han regjering.
12 Strong
12 Strong er en amerikansk spillefilm regissert av Nicolai Fuglsig etter et manuskript av Ted Tally og Peter Craig, basert på Doug Stantons bok Horse Soldiers, om Task Force Dagger fra CIA og U.S. Army Special Forces, som ble sendt til Afghanistan rett etter terrorangrepet 11. september 2001.
Rishi Sunak
Bakgrunn
Rishi Sunak ble født i Southampton til afrika-fødte hinduistiske foreldre av punjabi-indisk avstamning, Yashvir og Usha Sunak. Han er den eldste av tre søsken.
12 Strong
Hovedrollene er besatt av Chris Hemsworth, Michael Shannon, Michael Peña og William Fichtner. Kinematografien er ved Rasmus Videbæk og filmmusikken av Lorne Balfe.
Rishi Sunak
Bakgrunn
Hans far var født og oppvokst i Colony and Protectorate of Kenya, og moren var født i Tanganyika. Hans bestefedre var begge født i Punjab i Britisk India, og emigrerte fra Øst-Afrika med sine familier til Storbritannia i 1960-årene.
12 Strong
Handlingsreferat
Mitch Nelson, en kaptein fra U.S. Army Special Forces, skal flytte inn i et nytt hjem sammen med sin kone og datter den 11. september 2001. Men på grunn av de ødeleggende terror-angrepene den dagen, melder Nelson seg frivillig til å lede en styrke inn i Afghanistan. Sjefen hans, oberstløytnant Bowers, nekter først, men den eldre soldaten Hal Spencer som tidligere hadde planlagt å pensjonere seg fra militæret, overtaler Bowers til å gi Nelson kommandoen over styrken. I tillegg melder Spencer seg også frivillig til denne utplassering. Etter å ha forlatt familiene sine, reiser Styrke 595 først til Usbekistan den 7. oktober 2001. De blir deretter sendt for å slåss sammen med lederen for Nordalliansen: Abdul Rashid Dostum.
Rishi Sunak
Bakgrunn
Hans farfar, Ramdas Sunak, var fra Gujranwala (som senere ble liggende i Pakistan) og flyttet til Nairobi i 1935 og arbeidet som kontorist, og hans hustru Suhag Rani Sunak tilflyttet fra Delhi i 1937. Hans morfar, Raghubir Sain Berry MBE, var skatteoppkrever i Tanganyika, ble gift i et arrangert ekteskap med den den 16 år gamle Tanganyika-fødte Sraksha, med hvem han fikk tre barn; familien flyttet til Storbritannia i 1966, finansiert ved at Sraksha solgte sine brudesmykker. I Storbritannia begynte Raghubir Berry å arbeide for Inland Revenue. Han fikk Order of the British Empire i 1988. Yashvir var almenlege, og Usha farmasøyt som drev sitt eget apotek.
Studier og yrkesliv
Sunak studerte først ved Winchester College. Han studerte deretter filosofi, politikk og økonomi ved Lincoln College som er en del av University of Oxford, og fikk senere en MBA fra Stanford University som Fulbright Scholar. Mens han studerte på Stanford traff han sin fremtidige hustru Akshata Murthy, som er datter av N.R. Narayana Murthy, en indisk milliardær og forretningsmann som grunnla Infosys. Etter endt utdannelse jobbet Sunak en periode som analytiker for Goldman Sachs. I september 2006 ble Sunak partner i hedgefondet The Children's Investment Fund Management, grunnlagt av finansmannen Chris Hohn. Han forlot firmaet i november 2009 for å grunnlegge hedgefondet Theleme Partners sammen med tidligere kolleger, som ble lansert i oktober 2010 med 700 millioner dollar i total forvaltningskapital.
I august 2009 ble han gift med Akshata Murthy. De møttes som studenter ved Stanford University og har to døtre sammen. Sunak har også jobbet for investeringsselskapet Catamaran Ventures som eies av hans svigerfar.
Parlamentsmedlem
Sunak er leder av Det konservative parti og ble valgt som medlem av det britiske parlamentet for Richmond i North Yorkshire ved Parlamentsvalget i Storbritannia 2015, med 27 744 stemmer (51,4 prosent).
Sunak er hindu og ble tatt i ed på Bhagavadgita i britiske underhuset.
Han etterfulgte den tidligere partileder og utenriksminister William Hague. Mellom 2015 og 2017 satt Sunak i komiteen for miljø, mat og landlige saker.
Før folkeavstemningen om Storbritannias EU-medlemskap 2016 tok Sunak til orde for å gå ut av EU (Brexit). Samme år skrev han en rapport som anbefalte opprettelsen av frihavner etter Brexit, for senteret for politiske studier, en thatcheristisk tankesmie. Sunak ble gjenvalgt ved parlamentsvalget 2017 med 36 458 stemmer (63,9 prosent).
Mellom januar 2018 og juli 2019 var Sunak viseminister i kommunaldepartementet. Han stemte tre ganger for Theresa Mays avtale om utmelding fra EU og mot en ny folkeavstemning om utmelding fra EU. Etter at May trakk seg tilbake støttet han under valget av ny partileder for det konservative partiet 2019 Boris Johnsons kandidatur. Sunak ble gjenvalgt i Parlamentsvalget i Storbritannia 2019 med 36 693 stemmer (63,6 %). Etter valget tiltrådte han som visefinansminister i Boris Johnsons regjering 25. juli 2019 og ble dagen etter medlem av Det kongelige råd.
Finansminister
Sunak ble utnevnt til Storbritannias finansminister 13. februar 2020 etter en kabinettsomstilling da den tidligere finansministeren Sajid Javid trakk seg. Hans første statsbudsjett ble presentert 11. mars 2020 og inkluderte en stimuleringspakke på 12 milliarder pund for å dempe den økonomiske nedgangen som et resultat av koronapandemien. Kort tid etter annonserte Sunak en ytterligere stimuleringspakke på £330 milliarder i lån til private selskaper.
Den 5. juli 2022 trakk Sunak seg fra stillingen som finansminister, etter at det ble avslørt at Johnson løy i en kriminalsak om seksuelle overgrep begått av det konservative parlamentsmedlemmet Chris Pincher Sunak erklærte i sitt avskjedsbrev at han mangler tillit til Boris Johnson og at de ikke har samme syn på hvordan regjeringens finanspolitikk bør se ut.
Mesterligaen i futsal for menn
UEFA Futsal Champions League, fra 2001 til 2018 kjent som UEFA Futsal Cup, er en årlig europeisk futsalturnering avholdt av UEFA. Klubber som plasserer seg høyt nok i sine nasjonale futsalligaer får delta i turneringen. For å delta må lagene vinne sine respektive hjemlige ligaer. I tillegg er regjerende mester kvalifisert. I 2014/15 deltok 49 lag fra 48 forskjellige nasjoner. Turneringen ble for første gang avhold sesongen 2001/02. Av norske lag har Vegakameratene deltatt flest ganger (4) og har det beste resultatet (3.-plass i 2012/13). Nidaros var det første norske laget som deltok i 2009/10.
Rishi Sunak
Finansminister
Etter Boris Johnsons tilbaketreden stilte Sunak den 8. juli opp til formannsvalget som leder av det konservative parti, men ble slått av Liz Truss, som overtok posten som formann for partiet og dermed også statsministerposten. Truss trådte imidlertid tilbake som statsminister etter bare 45 dager på posten.
Mesterligaen i futsal for menn
Format
Turneringen består i dag av fire deler. Først et kvalifiseringsgruppespill kalt "Preliminary round", der gruppene består av tre til fire lag. Gruppespillet arrangeres av et vertslag og alle kampene går på samme arena. Det spilles kun enkel serie (gjelder også begge påfølgende gruppespill), og gruppevinneren går videre til selve hovedrunden ("Main round") av turneringen hvor lag som er seedet også kommer inn. Denne består av seks grupper med fire lag i hver gruppe, der ett av lagene stiller som vertslag. De to best plasserte lagene fra hver gruppe går videre til eliterunden ("Elite round") hvor de fire lagene med høyest seeding kommer inn. Dette ut utgjør totalt 16 lag, som fordeles på fire grupper. Vinnerne av disse fire gruppene møtes til semifinaler og finale, kalt "Final four". Fra og med sesongen 2006/07 ble det også spilt bronsefinale.
Rishi Sunak
Partiformann, og statsminister
Sunak ble deretter den 24. oktober 2022 uten motkandidat utpekt til posten som formann for partiet. Det var forsåvidt den dato den hinduistiske høyfesten diwali ble feiret. Sunak ble innsatt som statsminister den 25. oktober 2022.
Semnocarabus
Carabus (Semnocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Mesterligaen i futsal for menn
Kvalifisering
Alle serievinnerne i de respektive medlemslandene er kvalifisert for deltakelse. Deretter bestemmer UEFA-koeffisienten hvilket stadium laget kommer inn på. De fire øverste blir seedet direkte til eliterunden, og de påfølgende 16 lagene går inn i hovedrunden. Lag rangert fra og med 21 og nedover fordeles på åtte grupper, der gruppevinneren i hver gruppe går til hovedrunden. Tittelforsvareren er også kvalifisert, noe som gjør at ett land kan ha to deltakere. UEFA-koeffisienten legger også grunnlaget for trekningen av gruppene.
Semnocarabus
Utseende
Middelsstore (20-30 millimeter), nokså brede, svarte jordløpere, kan ha svak metallglans. Kjevene er forholdsvis små, betydelig kortere enn resten av hodet, som er omtrent firkantet. Pronotum er rundet, sidene rundede foran de rundede bakhjørnene, tett og fint punktert, med en fin midtfure, sidekanten bredt blålig eller fiolett. Dekkvingene er ovale, ganske hvelvede, med liet påfallende skulptur, noen ganger nesten helt glatt.
Mesterligaen i futsal for menn
Norsk deltakelse
Siden oppstart av offisiell norsk eliteserie i sesongen 2008/09, har følgende norske lag deltatt:
12 Strong
Handlingsreferat
Styrken deres blir i all hemmelighet sendt til Afghanistan om bord på en Boeing CH-47 Chinook fløyet av 160th Special Operations Aviation Regiment. De lander 40 mil sør for Mazar-e Sharif, Afghanistans fjerde største by og en høyborg for Taliban - hvor de møter Dostum. Seks av de tolv medlemmene, ledet av Nelson, reiser sammen med Dostum til fjells, samtidig som de seks andre blir værende i en befestet leir som får kallenavnet «The Alamo» under Spencers kommando. Dostum forsøker å erobre byen nord i Afghanistan, samtidig som han slåss mot Taliban-lederen Mulla Razzan - som brutalt kontrollerer lokalsamfunnet under veldig streng muslimsk sharia-lov.
Razzan har tidligere tatt livet av mange mennesker, inkludert medlemmer av Dostums egen familie. Selv om krigsherren i utgangspunktet er skeptisk til Nelsons evner, vinner Nelson gradvis Dostums respekt. Men under ett slag gjør imidlertid Dostum en taktisk feil, noe som koster dem flere tap. Nelson anklager Dostum for å ha opptrådt alt for uforsiktig med livene til soldatene sine, og for å holde tilbake verdifull informasjon. Men Dostum svarer at han fremdeles føler at Nelson og USA egentlig ikke er villige til å betale den potensielt høye prisen for konflikten. Men amerikanerne og afghanerne fortsetter likevel å samarbeide.
De vinner en rekke seire med Dostums lederskap og arbeidskraft, samt amerikanske luftmakt - noe som gjør betydelige fremskritt rundt Mazar-i Sharif. Men Nelson informerer Dostum om at en annen amerikansk styrke har blitt sendt ut for å støtte Mohammed Atta en annen leder for Nordalliansen - men som er Dostums politiske rival. Dostum blir umiddelbart rasende, og hans menn forlater umiddelbart Styrke 595. Etter Dostums avgang planlegger Mitch Nelson å fortsette operasjonene mot Taliban, sammen med de gjenværende afghanske krigerne som er igjen hos dem. Spencer blir kritisk skadet av en selvmordsbomber, og teamet er i ferd med å bli overkjørt av Taliban og Al-Qaida - når Dostum plutselig kommer tilbake med sine styrker.
Semnocarabus
Utbredelse
Underslekten er utbredt i Sentral-Asia (Kina, Kasakhstan, Kirgisistan).
Systematisk inndeling
Listen følger i hovedsak Artene blir ofte plassert i underslekten Oreocarabus.
Philip A. Barker
Philip Arthur Barker (født 22. august 1920, død 2001) var en engelsk arkeolog som er mest kjent for sitt arbeid med utgravningsmetodikk.
Barker forlot skolen uten noe vitnemål, og tjenestegjorde i Royal Air Force under andre verdenskrig før han startet på lærerstudiene. Han ble interessert i arkeologi og ble senere en akademiker ved University of Birmingham. I mange år var han arkeolog ved Worcester Cathedral.
I løpet av 1970- og 1980-tallet var Philip Barker med på å etablere Rescue, the British Archaeological Trust og Institute of Field Archaeologists samt påtok han seg utgravningsarbeider i Wroxeter og Hen Domen.
Barker skrev en utførlig guide til feltarkeologi, Techniques of Archaeological Excavation i 1977 og den trykkes fortsatt opp.
Saint-Nicolas (Belgia)
Saint-Nicolas er en kommune i provinsen Liège i Belgia. Kommunen består av tre delkommuner: Saint-Nicolas, Montegnée og Tilleur. Saint-Nicolas er med sine 6,84 km³ den minste kommunen i Vallonia, men også den tettest befolkede.
Carl Frederick Mengeling
Carl Frederick Mengeling (født 22. oktober 1930 i Hammond i Indiana i USA) var katolsk biskop av Lansing i Michigan fra 1996 til 2008.
Bakgrunn
Carl F. Mengeling var sønn av Carl H. og Augusta Huke Mengeling. Familien var luthersk, men ved konversjon ble Carl katolikk da han var ni år gammel. Han gikk på St. Mary Elementary School i Griffith, og deretter på Griffith High School til 1948. Mengeling begynte så ved St. Meinrad College and Seminary i Saint Meinrad i Indiana.
Prest
Biskopen av Gary i Indiana, Andrew Gregory Grutka, bispeviet ham den 9. juli 1950.
Biskop
Pave Johannes Paul II utnevnte ham den 7. november 1995 til biskop av Lansing. Erkebiskopen av Detroit, kardinal Adam Joseph Maida, bispeviet ham den 25. januar pret etter; medkonsekrerende var Kenneth Joseph Povish, emeritert biskop av Lansing, og Dale Joseph Melczek, koadjutorbiskop av Gary.
Den 27. februar 2008 innvilget pave Benedikt XVI hans aldersbetingede avskjedsøknad.
Episkopalgenealogi
Hans episkopalgenealogi er:
Presteseter naturreservat
Presteseter naturreservat i Holmestrand kommune ble opprettet i 2005, og utvidet i 2017. Presteseteråsen nord-øst i reservatet strekker seg 568 meter over havet, og er et av de høyeste punktene i fylket. Presteseter er det tredje største verneområdet i Vestfold, etter Færder nasjonalpark og Mølen fuglefredningsområde. Presteseter ble vernet for å bevare en lite berørt skog med alt naturlig plante- og dyreliv. Skogen har et rikt mangfold av lav, med flere arter som er avhengige av kontinuitet og høy luftfuktighet. I Presteseter finner vi trolig fylkets eneste livskraftige bestand av den sjeldne laven huldrestry.
Formålet med naturreservatet er å bevare en bestemt type natur i form av et større område med gammel barskog i Vestfold, med granskog på høy bonitet, samt innslag av rik edelløvskog og blandingsskog i lavlandet, rik sumpskog og bekkekløfter. Området har også en rik lavflora med flere kontinuitets- og fuktighetskrevende arter, samt truede og sjeldne arter. Videre er formålet å verne et område som har særskilt naturvitenskapelig verdi.
Den kombinerte innretning
Den kombinerte innretning i Stavanger var et kombinert sykehus og arbeidsanstalt på 1800-tallet. Det var nordøst for krysset av Klubbgata og Hospitalgata.
Formål og historikk
Den kombinerte innretning var en videreføring av, og ble bygd på tomta til Hospitalet i Stavanger. Byggekomiteen mente at sykehuset var billig med tanke på at bygningen skulle stå i århundrer framover. Slik gikk det likevel ikke, selv om byens nye sykehus ble søkt forbedret i årenes løp, ble sykehuset erstattet av Stavanger sykehus på Skjævelandsmarka i Kannik allerede i 1897.
Byens myndigheter hadde de beste hensikter med sin nye helseinstitusjon som ble innredet for å løse mange og vanskelige sosiale formål.
Kombinasjonen av helbreding, sosialhjelp og straff på ett og samme sted fungerte en stund – men ikke svært lenge. Etterhvert som årene gikk ble det klart for mange at den hadde mange uheldige sider. Uro, mistrivsel, vanstell, og det som kanskje verre var ble i økende grad knyttet til anlegget. Sterk kritikk over forholdene på innretningen fra Aleksander Kielland framskyndet nedleggelsen. I en serie artikler i 1889 hudflettet han institusjonen og dens virksomhet. Sykehuset kom i vanry, og ble til sist en skam for byens innbyggere og myndigheter.
Oppgaver
Sykehusbygningen fikk 42 senger i to avdelinger og kostet 10 000 spesidaler.
Sykehus, sinnssykeasyl og en tvangsarbeideranstalt ble samlet på ett sted.
Også et fattighus («Spindhuset») med plass til 12 eldre kvinner ble knyttet til anlegget.
Sinnssykeasylet «Dolhuset» rommet seks til sju personer, og tvangsarbeiderdelen («Stalten») omtrent førti personer. Sistnevnte avdeling var delt i to. En for menn og en for kvinner. Den første gruppen hadde et soverom og en stor sal hvor innendørs arbeider kunne utføres. Kvinnene måtte nøye seg med et langt loftsværelse hvor de stort sett tilbragte tiden hele døgnet.
Bygningene
Bygningene ble satt opp på 1840-tallet og nedlagt på 1890-tallet. En av bygningene fra det gamle hospitalet ("dollhuset" - sinnssykehuset) ble brukt videre. Dollhuset ble revet i 1895. Den kombinerte innretning besto av flere bygninger.
Hovedbygningen var sykehuset som var plassert i nord-sør-retning nede mot Skolebekken (dagens Klubbgate). Det var en stor trapp plassert sentralt i bygget. Den var en bygning i to hele etasjer med valmtak, og med en stor loftsetasje. Det var en operasjonsstue og sykestuer. I andre etasje bodde forstanderen. I tredje etasje var det arbeidsanstalt for kvinner.
Det var videre en sidebygning i vest som ble brukt som arbeidsanstalt for menn, og en sidebygning i øst som ble brukt som sinnssykehus (dollhus).
Mellom sidebygningene i sør var spinnehuset, slik at bygningene sammen dannet en stor gårdsplass. Anlegget hadde også badeanstalt, bespisningsanstalt med røkeri, vaskehus, likhus og steinhoggeri.
Graeme Barker
Graeme W. W. Barker, FBA (født 23. oktober 1946) er en britisk arkeolog kjent for sitt arbeide innen italiensk bronsealder, Romerrikets okkupasjon av Libya og landskapsarkeologi.
Barker ble utdannet ved St John's College, Cambridge. Han begynte å undervise i arkeologi ved University of Sheffield i 1972, før han ble sjef for British School at Rome i 1984.
Graeme Barker ble i 1988 utnevnt til Arkeologiprofessor i Department of Archaeology ved University of Leicester, som ble til School of Archaeological Studies i 1990 og deretter til School of Archaeology and Ancient History i 2001. Barker ble valgt til Disney Professor of Archaeology ved University of Cambridge i 2004.
I 2005 vant Barker, sammen med Israel Finkelstein, Dan David-prisen. Han er også Fellow of the British Academy.
Scheveningen
Scheveningen er beliggende ut mot Den engelske kanal, har egen havn og dessuten en sandstrand, pir og strandesplanade.
Navnet Sceveninghe, som det da ble skrevet, er kjent fra 1280. De første innbyggere på stedet menes å ha vært angelsaksiske, skjønt noen historikere mener at de var skandinaver. Fiskeri var hovederverv. En voldsom storm ødela i 1470 byens kirke og en stor del av husene.
I 1654 tørnet den engelske flåte sammen med den nederlandske i slaget ved Scheveningen, utenfor kysten her.
Igjen i 1570, 1775, 1825, 1860, 1881 og 1894 ble byen rammet av stormer, og etter den siste valgte man å oppføre en havn som ble tatt i bruk i 1904.
I 1818 reiste Jacob Pronk en trebygning på en av sanddynene nær havet, hvorfra folk kunne bade fra fire separate rom. Dette markerer begynnelsen på Scheveningens utvikling til badested. Siden da har Scheveningen tiltrukket seg turister fra hele Europa, i særdeleshet fra Tyskland. Hotell og restaurant Kurhaus ble åpnet i 1886.
Den 23. juli 1892 ble International Skating Union etablert som Internationale Eislauf Vereinigung.
Coelocorynus abessynica
Coelocorynus abessynica er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.
Levevis
Disse artene lever i fjellområder. Larvene utvikler seg inne i døde, mosekledte trestammer, både stående og liggende.
Utbredelse
Arten er kjent fra Etiopia.
Sogn og Fjordane fylkesbibliotek
Sogn og Fjordande fylkesbibliotek er en egen institusjon under Sogn og Fjordane fylkeskommune, lokalisert i Førde sammen med bl.a. kulturavdelinga i fylkeskommunen.
Fylkesbiblioteket er et bibliotekfaglig kompetansesenter og pådriver for utvikling av gode bibliotektjenester i Sogn og Fjordane fylke. Fylkesbiblioteket samarbeider med kommunene, fylkeskommunen og statlige styringsmakter, og tjenestene er rettet mot bibliotekene og skolene i fylket.
Justin Abdelkader
Justin Abdelkader (født 25. februar 1987) er en amerikansk ishockeyspiller.
Sogn og Fjordane fylkesbibliotek
Bibliotekmeldingen (St.meld.nr.23 2008-2009) Bibliotek: Kunnskapsallmenning, møtestad og kulturarena i ei digital tid legger vekt på at fylkeskommunen må utvikle en regional bibliotekpolitikk som ivaretar lokale behov og statlig politikk, og at fylkesbibliotekene skal være en regional utviklingsaktør på bibliotekområdet.
Justin Abdelkader
Han representerte USA under Vinter-OL 2022 i Beijing, hvor han ble utslått i kvartfinalen med det amerikanske landslaget.
Saponin
Saponiner er en gruppe kompliserte glykosider som forekommer i planter. Når de løses i vann, skummer de som såpe. Hvis de blir injisert i blodet, har de en kraftig hemolytisk virkning. De er ikke farlige hvis de tas gjennom munnen.
Kjærlighet på flukt
Kjærlighet på flukt, (originaltittel: L'amour en fuite) er et fransk romantisk drama fra 1979 regissert av François Truffaut. Det var Truffauts femte og siste film om rollefiguren Antoine Doinel som han introduserte i 1959 i På vei mot livet, og fortsetter handlingen åtte år etter forrige film i serien, Elsker – elsker ikke.
Handlingsreferat
I en telefonboks får Antoine et fotografi av Sabine, en pen ung kvinne som han mener ligner litt på Christine, og Antoine bestemmer seg for å spore henne opp. Etter hvert som han oppdager henne i en butikk, begynner de snart en affære. Men ved en jernbanestasjon møter han også Colette, hans aller første kjærlighet, som nå arbeider som advokat.
Burnage
Burnage er et nabolag i Manchester i Storbritannia. Det ligger ca. 6,4 km sør for Manchester sentrum mellom Withington i vest, Heathon Chapel i øst, Levenshulme i nord og Heaton Mersey og Didsbury i sør. Heaton Chapel og Heaton Mersey tilhører Stockport, en av de andre byene i Stor-Manchester. Burnage ble innlemmet i Manchester i 1904.
Ved folketellingen i 2011 hadde Burnage en befolkning på 15 227. Av disse beskrev 66,2 % seg som hvite, 5,1 % seg som blandet, 21,6 % seg som asiatiske, 4,1 % seg som svarte, 2,0 % seg som arabiske og 1,0 % seg av annen etnisitet.
Kingsway, en fire felts hovedvei, deler området i to. Den er en viktig pendlerrute inn og ut av Manchester fra de sørlige bydelene, fra tilstøtende områder i Stockport og til byene Handforth, Wilmslow, Alderley Edge og Macclesfield i Cheshire. Kingsway knytter også Burnage til M60, en motorvei som går hele veien rundt Manchester. Mange bussruter til og fra sentrum går langs Kingsway.
En toglinje, Styal Line, går parallelt med Kingsway. De to togstasjonene i området, Mauldeth Road og Burnage, er begge på denne linjen. Linjen håndterer blandt annet tog mellom Manchester Piccadilly, den største togstasjonen i Manchester, og Crewe, og til Manchester Airport, lufthavnen i Manchester som ligger omtrent 8 km unna i sør-enden av byen.
Det er ingen store kjøpesentre i Burnage, men det er mange små og middels store butikker spredt ut langs Kingsway, Mauldeth Road, Burnage Lane, Fog Lane og Lane End Road.
Musikerne Liam og Noel Gallagher, kjent fra gruppen Oasis, vokste opp i Burnage.
Sogn og Fjordane fylkesbibliotek
I den sammenheng har fylkeskommunen vedtatt Strategisk plan for bibliotekutvikling i Sogn og Fjordane 2011-2014, som skal bidra til å utvikle robuste og omstillingsdyktige biblioteker som kan tilby alle innbyggere bedre bibliotektjenester.
Fylkesbiblioteket sin visjon er: Biblioteket – møteplass for kunnskap, kultur og vekst.
Huttoninidae
Huttoninidae er en liten familie av middelsstore til store, kraftige fluer som lever ved havet.
Embet Ilen
Embet Ilen (ca 1801–1851) var en kvinne fra Marab Mallash-regionen, i grenseområdet mellom Eritrea og Etiopia, som huskes som politisk leder.
Huttoninidae
Systematisk inndeling
Gruppen har gjerne vært plassert i familien sneglefluer (Sciomyzidae).
Eksterne lenker
Huttoninidae Huttonina
Revebjelledvergmåler
Revebjelledvergmåler (Eupithecia pulchellata) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet på Sør- og Vestlandet i Norge.
Utseende
En liten (vingespenn 18 – 22 mm), slank, brokete farget måler. Den er en av få dvergmålere (slekten Eupithecia) som er lett å kjenne igjen, på den brokete fargen og særlig på forvingens to okergule tverrbånd. De ligner sterkt på torskemunndvergmåler (Eupithecia linariata), men er noe lysere på farge enn denne og kan kjennes på at forvingens brede, mørke tverrbånd har en markert knekk ca. 1/3 fra forkanten. Forvingen er, innenfra og utover, farget slik: ved roten mørk grå, deretter et bredt, okergult tverrbånd, deretter et jevnbredt, hvitkantet, mørkgrått tverrbånd, deretter hvitgult, så et uregelmessig, brunlig okergult tverrbånd (vanligvis noe mørkere på farge enn det lenger inne i vingen), deretter en hvit siksak-tverrstripe og ytterst grå. Bakvingen er farget omtrent som forvingen.
Levevis
Arten er knyttet til revebjelle (Digitalis purpurea), der larvene utvikler seg i blomstene. Man finner arten i veikanter, på beitemark, hogstflater og andre steder der revebjellen vokser. Larvene lever av pollenbærere og frøemner inne i blomstene. Arten overvintrer som puppe, av og til to ganger. De voksne målerne flyr i mai – juli.
Utbredelse
Arten har en ganske begrenset utbredelse, som følger næringsplanten. Den finnes på Den iberiske halvøy, i Mellom-Europa og de sørlige delene av Nord-Europa. I Norge er den funnet i Telemark, Vest-Agder og over hele Vestlandet.